Преди почти 30 години
страната ми беше изправена пред нуждата да изгради всичко от нулата.
След години на Съветска окупация,
Естония възстанови независимостта си, но нямахме нищо.
Без инфраструктура, без администрация, без правен кодекс.
Организационен хаос.
По необходимост,
държавните лидери тогава трябваше да вземат някои дръзки решения.
Онези, които страната ни можеше да си позволи.
Имаше много експерименти и несигурност,
но включваше и много късмет,
особено фактът, че можехме да разчитаме на множество
брилянтни визионери,
криптографи и инженери.
Тогава бях само дете.
Днес ни наричат най-дигиталното общество на Земята.
Аз съм от Естония
и декларирам своите данъци онлайн от 2001 г.
Използваме електронни самоличност и подписи от 2002 г.
Гласуваме онлайн от 2005 г.
И днес почти целият спектър публични услуги,
които можете да си представите:
образование, полиция, правосъдие, стартиране на компания,
кандидатстване за помощи, преглед на здравно досие
или оспорване на фиш за паркиране --
всичко това се прави онлайн.
Всъщност е много по-лесно да ви кажа
кои са трите неща, които все още не можем да правим онлайн.
Трябва да се явим лично, за да вземем документите за самоличност,
да сключим брак или да се разведем,
или да продадем недвижимо имущество.
Това е като цяло.
Затова не откачайте,
когато ви кажа, че всяка година
с нетърпение очаквам да започна данъчната си декларация.
(Смях)
Защото всичко, което трябва да направя
е да седна на дивана си с телефона,
да прелистя някои предварително попълнени страници с данни за приходи и удръжи
и да натисна бутон, за да я подам.
След три минути
разглеждам размера на данъчните си облекчения.
Действително усещането е за обогатяващо изживяване.
Без данъчни съветници,
без събиране на бележки,
без изчисления.
И споменах ли, че не съм посещавала държавна администрация
почти седем години?
И действително, един от белезите на модерния живот,
който повече няма причина да съществува,
предвид днешните технологични възможности,
е лабиринтът на бюрокрацията.
В Естония почти сме се отървали напълно от нея
чрез усилия, координирани от правителство, което също се е дигитализирало.
Например, работата на министерския съвет в е-Кабинет е напълно безхартийна.
Централната идея зад това развитие
е трансформацията на ролята на държавата
и дигитализацията на доверието.
Помислете за това.
В повечето държави хората не се доверяват на правителствата си.
И правителствата от своя страна не им се доверяват.
И всичките сложни формални процедури, основани на хартия,
следва да решат този проблем.
Но не го решават.
Просто правят живота по-сложен.
Вярвам, че опитът на Естония показва, че технологиите могат да са лек
за възвръщането на доверието,
създавайки ефикасна
система за доставки на услуги, създадена около потребителите,
която активно отговаря на нуждите на гражданите.
Не постигнахме това чрез цифровизация на бюрокрацията сама по себе си.
А по-скоро чрез постигане на съгласие по няколко силни, общи принципи,
променяйки правилата и процедурите,
отървавайки се от ненужното събиране на данни
и дублиране на задачи,
превръщайки се в отворени и прозрачни.
Нека ви покажа
някои от ключовите съзидателни принципи на е-Естония днес.
Първо, необходимо е да гарантираме личното пространство и поверителността
на данните и информацията.
Това се постига чрез сигурна дигитална самоличност,
издавана от държавата
и съвместима с всичко.
Всъщност всеки естонец има такава.
Идентичността се удвоява със сигурен електронен подпис,
който се приема, използва и е правно обвързващ
както в Естония, така и в Европейския съюз.
Когато системата може правилно и сигурно да идентифицира ползвателя му,
след влизане в системата, тя може да даде достъп до личните данни на гражданина
и всичките обществени услуги чрез едно приложение,
като позволява упълномощаване на всичко чрез електронното подписване.
Втори принцип, един от най-трансформиращите,
се нарича "Само веднъж".
Това означава, че държавата не може да иска едни и същи данни
повече от веднъж,
нито може да ги съхранява на повече от едно място.
Например,
ако вече сте дали актовете си за раждане и за сключен брак
в регистъра на населението,
това е единственото място, където тези данни ще бъдат държани.
И никоя други институция няма да ги иска отново.
"Само веднъж" е много силно правило,
тъй като определя цялата структура на събирането на данни в държавата,
каква информация се събира
и кой е отговорен за поддръжката й,
гарантирайки, че се избягват централизирането на данни,
дублирането на данни
и се гарантира, че действително те са актуални.
Този разпределен подход също избягва проблема
с единичните критични точки.
Но след като данните не могат да бъдат репликирани
или събрани повече от веднъж,
това означава, че системата трябва да има предвид
сигурния и надежден достъп до тази информация по всяко време,
за да могат обществени институции да предлагат услуги.
Това е точно ролята на платформата за обмен на данни
наречена Екс-Роуд,
която се използва от 2001 г.
Точно като магистрала,
тя свързва базите данни и регистрите на обществения сектор,
местните общини и бизнеса,
като организира сигурен и регулиран обмен на данни в реално време,
запазвайки проследима следа след всяко движение.
Ето екранна снимка на обмен на живо,
която показва всички извършени заявки върху Екс-Роуд
и всички услуги, които всъщност подпомага.
И това е реалната картина
на всички връзки между базите данни на публичния и частния сектор.
Както можете да видите,
не съществува някаква централна база данни.
Конфиденциалността и поверителността определено са много важни.
Но в дигиталния свят,
надеждността и интегритета на информацията
са също толкова критични за операциите.
Например,
ако някой промени вашето здравно досие,
да речем алергиите,
без вие или лекарят ви да знаете,
лечението може да е фатално.
Затова в дигитално общество, система като естонската,
където почти няма оригинали на хартия,
има почти само цифрови оригинали,
целостта на данните,
правилата за обмен на данни, софтуерните компоненти
и файловете с логове са критично важни.
Използваме форма на блокчейн, която създадохме през 2007 г.
много преди блокчейн да стане известен,
за проверка и гаранция на целостта на данните в реално време.
Блокчейн е нашият одитор
и обещание, че никой достъп до данни
или манипулация на данни, не остава незаписан.
Собствеността на данните е друг ключов принцип при проектирането на системата.
Не сте ли обезпокоени от факта, че правителствата, технологичните компании
и други бизнеси по света
твърдят, че събраните от тях данни за вас са техни,
като правило отказват достъп до тази информация
и често не успяват да докажат как тя е била използвана
или споделяна с трети страни?
Не знам, за мен ми изглежда като особено притеснителна ситуация.
Естонската система се основава на принципа,
че индивидът е собственик на данните, събирани за него,
съответно има абсолютно право да знае каква информация се събира
и кой е имал достъп до нея.
Всеки път, когато полицай, лекар или държавен служител
достъпи лични данни на гражданите онлайн,
първо я достъпват само ако са влезли в системата
и до информацията, която имат право да виждат, за да вършат работата си.
Второ, всеки път, когато правят заявки,
те се запазват в лог файл.
Този подробен лог файл е част от държавните обществени услуги
и осигурява истинска прозрачност,
гарантирайки да не остане незабелязано от гражданина нарушение на поверителността.
Сега, разбира се, това е само опростено обобщение
на всички принципи на проектиране, върху които е изградена е-Естония.
И сега правителството
се подготвя да използва изкуствен интелект
и да създаде цяло ново поколение обществени услуги --
проактивни услуги,
които да се активират безпроблемно,
основани на различни житейски ситуации, в които може да се намират хората,
като раждане, безработица, стартиране на бизнес.
Разбира се,
управлението на дигитално общество без хартиено резерно копие
може да е проблем, нали така?
Въпреки че се доверяваме на системите ни да са устойчиви,
никой не може да е прекалено внимателен, както се убедихме през 2007 г.,
когато се случи първия кибер инцидент
и буквално блокира част от нашите мрежи,
правейки достъпът до услуги невъзможен с часове.
Оцеляхме.
Но това събитие постави киберсигурността на първо място в дневния ни ред,
едновременно по отношение на подсилването на платформата и нейното архивиране.
Как правиш копие на системата на цялата страна в малка държава,
където всичко е много близо?
Например, може да изнесеш копие от данните
извън територията на страната
в извънтериториалното пространство на посолство.
Днес имаме тези посолства на данните,
които държат най-критичните дигитални активи на Естония,
гарантиращи непрекъсваемостта на операциите,
защитата на нашите данни,
най-важното - суверенитетът ни.
Дори в случай на физическо нападение над територията ни.
Някои от вас може би вече си мислят:
Какви са минусите?
Дигитализирането
е административно и нека сме честни - финансово по-ефикасно.
Комуникацията основно с компютърни системи
може да създаде впечатление, че човешкият фактор,
политиците на изборни длъжности
и участието в демократичния процес
са някак по-малко важни.
Също има и някои хора,
които се страхуват от проникващите технологии,
които може да направят уменията им излишни.
Накрая, за съжаление,
управлението на страна върху дигитална платформа
не ни спасява от борбите за политическа власт
и поларизацията в обществото,
както видяхме на последните избори.
Е, докато участват хора.
Един последен въпрос.
Ако всичко е независимо от местоположението
и мога да достъпя всичките услуги откъдето и да било по света,
защо не могат другите да използват някои от тези услуги
дори да не живеят в границите на Естония?
Преди пет години
основахме старт-ъп правителствена компания наречена програма е-Пребиваване,
която засега свързва десетки хиляди хора.
Това са бизнесмени от 136 различни държави,
които основават своите бизнеси дигитално,
банкират онлайн,
управляват фирмите си виртуално върху платформата е-Естония,
в правната рамка на Европейския съюз,
използвайки карта за е-идентичност, подобно на моята
и всичко това откъдето и да е по света.
Естонската система е независима от местоположението
и се основава на потребителя.
Приоритизира включването, отвореността и надежността.
Поставя сигурността и прозрачността в своя център.
И данните в ръцете на правоимащия им собственик,
човекът, за когото се отнасят.
Не ми вярвайте на сляпо.
Опитайте.
Благодаря.
(Аплодисменти).